OpenLLM-France/wikimedia huggingface dataset:
# Siarhei Jihalka

Siarhei Jihalka (belarús: Сяргей Жыгалка, transcripció anglesa (FIDE) : Sergei Zhigalko); Minsk, 28 de març de 1989) és un jugador d'escacs que té el títol de Gran Mestre des del 2007. És germà del Gran Mestre Andrei Jigalka.
Tot i que roman inactiu des del gener de 2020 la llista d'Elo de la FIDE del gener de 2022, hi tenia un Elo de 2572 punts, cosa que en feia el jugador número 3 de Belarús. El seu màxim Elo va ser de 2696 punts, a la llista de setembre de 2011 (posició 52 al rànquing mundial).

## Resultats destacats en competició

Jigalka el 2003 va guanyar campionat europeu Sub-14 i el 2006 el campionat europeu Sub-18.
Va competir a la Copa del Món de 2007 com un dels cinc nominats pel president de la FIDE i va ser eliminat a la primera ronda per Krishnan Sasikiran.
Fou segon pel desempat al Campionat del Món Juvenil de 2009 darrere de Maxime Vachier-Lagrave.
El 2010, empatà als llocs 1r-4t amb Maksim Túrov, Vitali Gólod i Rinat Jumabayev al IV Memorial Agzamov. Va compartir el cinquè lloc en el Campionat d'Europeu Individual de 2011 on va guanyar un lloc per a participar en la Copa del Món del mateix any. Va perdre a la primera ronda contra Anton Filippov.
Va guanyar l'Obert de Bakú el 2011 i el 2012. Jigalka va guanyar el Campionat de Belarús en els anys 2012 i 2013
El desembre de 2014 fou 1-4 (quart en el desempat) de l'Al Ain Classic amb 7 punts de 9 (el campió fou Gaioz Nigalidze).
A la Copa del Món de 2015 va assolir la segona ronda després de derrotar Ivan Bukavxin a la primera ronda, però a la segona ronda va ser eliminat per Vesselín Topàlov.

### Participació en olimpíades d'escacs

Jigalka ha participat, representant Belarús, en quatre Olimpíades d'escacs entre els anys 2008 i 2014 (tres cops com a 1r tauler), amb un resultat de (+15 =18 –8), per un 58,5% de la puntuació. El seu millor resultat el va fer a les Olimpíada del 2012 en puntuar 7 de 10 (+5 =4 -1), amb el 70,0% de la puntuació, amb una performance de 2708.

## Referències

* ↑ Siarhei Jihalka al web de la FIDE (en anglès)
* ↑ GM title application FIDE
* ↑ «Rànquing d'escaquistes per federació: Belarús» (en anglès). lloc web de la FIDE. [Consulta: 2 gener 2022].
* ↑ Posició al rànquing mundial i evolució Elo de Sergei Zhigalko «benoni.de» (en alemany). Arxivat de l'original el 2015-10-06. [Consulta: 6 octubre 2015].
* ↑ «Interview with the World Junior Champion 2009». ChessBase. [Consulta: 25 juliol 2015]. (anglès)
* ↑ Begmatov, Jamshid. «IV International Georgy Agzamov Memorial». ChessBase, 12-04-2010. [Consulta: 15 juny 2011].
* ↑ «4 International Memory G.Agzamov». FIDE. [Consulta: 16 febrer 2014].
* ↑ «VI Georgy Agzamov Memorial – Tashkent Open 2012» (en anglès). ChessBase, 09-04-2012. [Consulta: 2 maig 2020].
* ↑ «Sergei Zhigalko takes another trophy in Baku». Chessdom. [Consulta: 30 setembre 2015]. (anglès)
* ↑ «The Week in Chess 898». Mark Crowther. [Consulta: 25 juliol 2015].
* ↑ «Championship BLR men 2013». FIDE. [Consulta: 25 juliol 2015]. (anglès)
* ↑ «Al Ain Classic 2014». chess-results.com. [Consulta: 1r gener 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Omar Almeida Quintana

Omar Almeida Quintana (nascut a l'Havana el 1981), és un jugador d'escacs cubà, que té el títol de Gran Mestre des de 2006. Participa habitualment en competicions a Catalunya, i en particular, al Campionat de Catalunya per equips, amb la Societat Coral Colon de Sabadell.
A la llista d'Elo de la FIDE del setembre de 2020, hi tenia un Elo de 2535 punts, cosa que en feia el jugador número 5 (en actiu) de Cuba. El seu màxim Elo va ser de 2593 punts, a la llista de novembre de 2010 (posició 253 al rànquing mundial).

## Resultats destacats en competició

El 2006 fou tercer al Circuit Català d'Oberts Internacionals d'Escacs (el campió fou Marc Narciso), un resultat que superaria el 2009 en esdevenir guanyador del Circuit Català. El juliol de 2009 fou tercer a l'Obert de Sant Martí (el campió fou Alfonso Jerez Pérez). El 2010 empatà als llocs 1r–2n amb Azer Mirzoev al XVIII torneig internacional d'Albacete, i fou tercer al XII Obert Internacional Vila de Salou (el campió fou Serhí Fedortxuk). Aquest any, fou tercer al Circuit Català (el campió fou Lázaro Bruzón). El juny de 2011 guanyà el IV Obert Internacional de Mollet amb 8 punts, mig punt per davant de Miguel Muñoz.

## Notes i referències

* ↑ «Nota biogràfica d'Omar Almeida Quintana» (en anglès). Chessgames.com. [Consulta: 24 desembre 2011].
* ↑ «Fitxa del jugador a la Federació Catalana». Federació Catalana d'Escacs. [Consulta: 24 desembre 2011].
* ↑ «"Rànquing d'escaquistes per federació: Cuba"» (en anglès). lloc web de la FIDE. [Consulta: 11 setembre 2020].
* ↑ Posició al rànquing mundial i evolució Elo d'Omar Almeida Quintana «benoni.de» (en alemany). Arxivat de l'original el 2015-09-23. [Consulta: 24 desembre 2011].
* ↑ «Resultats complets del III Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ «Resultats complets del VI Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ «XI Obert». Butlletí d'Escacs de FCE, 140, 10-2009, pàg. 59 [Consulta: 27 juliol 2015].
* ↑ «Tournament report November 2010» (en anglès). FIDE. [Consulta: 23 desembre 2011].
* ↑ «Fedortxuk, campió en el tercer desempat». elpuntavui.com, 14-05-2010. [Consulta: 24 desembre 2011].
* ↑ «Resultats complets del VII Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ «Classificació final del IV Obert de Mollet, 2011». chess-results.com. [Consulta: 1r juny 2016].
# Cornelius van Oyen

Cornelius van Oyen (Brandenburg an der Havel, 28 de novembre de 1886 - Berlín, 19 de gener de 1954) va ser un tirador alemany que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla d'or en la prova de pistola lliure, 25 metres del programa de tir. En el seu palmarès també destaquen una medalla de plata i dues de bronze al Campionat del món de tir.

## Referències

* 1 2 «Olympedia – Cornelius van Oyen». [Consulta: 12 juny 2021].
* ↑ «Schießen - Europameisterschaften 1929-1959». [Consulta: 12 juny 2021].
# Ricardo Güiraldes

Ricardo Güiraldes va néixer a l'Argentina l'any 1886 i va morir allà mateix el 1927. Se'l considera un bon escriptor del seu país igual que un bon ciutadà, ja que sovint va contribuir en la formació de núclis juvenils juntament amb els quals varen donar a conèixer revistes com Proa, Prisma o Martín Fierro. Va néixer en el si d'una bona familia per la qual cosa va poder viatjar a Europa durant l'eclosió de les vanguardies, les queals varen influir la seva literatura. En els últims anys de la seva vida, va optar per un estil de vida influenciat pel pensament oriental, sobretot per l'hinduisme i, igual que la seva persona, la seva literatura també va evolucionar cap a altres formes d'espiritualitat com demostren els seus últims poemaris.

## Obres publicades

* El cencerro de cristal (1915)
* Cuentos de muerte y de sangre (1917)
* Raucho (1917)
* Rosaura (1922)
* Notas para un libro mallorquín (1922), editat per El Gall Editor el 2005
* Xamaica (1923)
* Don Segundo Sombra (1926)
* Poemas solitarios (1928)
* Poemas místicos (1928)
* El sendero (1932)

## Vegeu també

* Literatura llatinoamericana
# Konstantín Vigódtxikov

Konstantín Vigódtxikov (Vygodchikov, Wygodchikoff); (en rus: Константин Алексеевич Выгодчиков) (1892 – 1941), fou un jugador d'escacs jueu belarús, ciutadà soviètic. Era tiet de Serguei Belàvenets, a qui ensenyà escacs. Fou Campió de Belarús el 1926.
En Konstantín Vigódtxikov va residir a Smolensk, on hi ensenyà escacs al seu nebot Serguei Belàvenets i al seu amic Mikhaïl Iudóvitx. Va obtenir el títol de Mestre el 1929 després d'haver arribat al nivell del jove Mikhaïl Botvínnik a la ronda preliminar del Campionat Soviètic d'aquell any.

## Resultats destacats en competició

El 1908-09, va jugar una partida per correspondència (que va perdre) contra Aleksandr Alekhin. Fou primer, amb Kliatsky (Kliatskin) a la final B del I Campionat de la R.S.F.S.R, a Moscou 1920 i va guanyar el matx de desempat contra ell per (2:0). Empatà als llocs 11è-13è a Petrograd al 2n Campionat de l'URSS el 1923 (el campió fou Piotr Romanovski).
Va guanyar el 3r Campionat belarús el 1926, i fou 1r, conjuntament amb Abram Model i Vladislav Silitx al 4t Campionat belarús el 1928. Empatà als llocs 5è-6è al 3r Campionat de Rússia, Moscou 1928 (el campió fou Piotr Izmailov).
Fou 4t a Odessa 1929 (Semifinals del 6è Campionat soviètic). Fou 6è al 4t Campionat de Rússia, Moscou 1934 (el campió fou Belàvenets), i empatà als llocs 11è-12è a Leningrad 1936 (1a categoria del Campionat de l'URSS, el campió fou A. Budo).

## Notes i referències

* ↑ «Nota biogràfica de Konstantín Vigódtxikov» (en anglès). Chessgames.com. [Consulta: 20 juny 2010].
* ↑ «Historial de guanyadors 1919-1937». Rusbase. Arxivat de l'original el 2015-04-03. [Consulta: 12 novembre 2011].
* ↑ Referència a Konstantín Vigódtxikov dins Addicts' corner (per Mike Fox) (anglès)
* ↑ Referència a Konstantín Vigódtxikov dins Addicts' corner (per Mike Fox) (anglès)]
* ↑ «Campionat de l'RSS Russa de 1920». Arxivat de l'original el 2008-05-17. [Consulta: 17 maig 2008].
* ↑ «Campionat de l'URSS de 1923». Arxivat de l'original el 2009-10-25. [Consulta: 25 octubre 2009].
* ↑ «Campionat belarús». Arxivat de l'original el 2008-05-18. [Consulta: 18 maig 2008].
* ↑ «6è Campionat de l'URSS, 1929». Arxivat de l'original el 2011-05-21. [Consulta: 21 maig 2011].
* ↑ «Campionat de l'URSS, 1a categoria, 1936». Arxivat de l'original el 2008-05-17. [Consulta: 17 maig 2008].
# Jack Ragland

Jack Ragland (anglès: Jack Williamson Ragland) (Hutchinson, 9 d'octubre de 1913 - Tucson, 14 de juny de 1996) fou un jugador de bàsquet estatunidenc que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició de bàsquet. Jugà a bàsquet universitari amb la Wichita State University.

## Referències

* 1 2 «Jack Ragland Olympic Results». sports-reference.com. Arxivat de l'original el 3 de febrer 2012. [Consulta: 17 desembre 2018].
# Jean Courtonne

Jean Courtonne va ser un empresari i arquitecte francès nascut el 1671 i mort el 1739.

## Biografia

Jean Courtonne ha acumulat durant molt temps les activitats d'empresari i arquitecte. Aquest va ser el cas de les seves dues grans obres: l'Hôtel de Noirmoutier a 1720, en representació d'Antoine François de La Trémoille, duc de Noirmoutier i Hotel Matignon, encarregat el 1722 per Christian-Louis de Montmorency-Luxemburg, Prince de Tingry.
En aquest edifici, Courtonne va inventar el pla descentrat, considerat com una de les característiques originals de les mansions parisenques. Inicialment va considerar un edifici simètric, però, després d'haver decidit ampliar el pati de Commons (situat a l'oest del pati principal), la façana del pati estava fora del centre de la façana del jardí .
El 1725, Courtonne va publicar un Tractat de Perspectiva, amb observacions sobre l'arquitectura, seguit d'alguns edificis considerables, posats en perspectiva per l'autor, en el qual va reproduir, al costat dels hotels de Noirmoutier i Matignon, edificis imaginaris. Va entrar a la Reial Acadèmia d'Arquitectura en 1728 i va ser nomenat professor reial de l'arquitectura allà 1730.

## Obres principals

* Hotel d'Etampes (més tard anomenat Mazarin), 61 rue de Varenne, 1703.
* Treballs a l'Hotel Tambonneau, prop del carrer del Pre-aux-Clercs, per a Jacques de Matignon, c. 1710.
* Elevació d'un edifici de l'hotel Sillery, Quai Malaquais, 1712.
* Ampliació de la Hotel Chaulnes (també conegut Vendome) rue d'Enfer, 1714.
* Hotel de Noirmoutiers, 138 carrer de Grenelle, 1720-1723.
* Hotel Matignon 57 Rue de Varenne, 1722-1724.

## Referències
### Bibliografia

* Michel Gallet, Les architectes parisiens du Plantilla:XVIIIe siècle, Paris, Éditions Mengès, 1995 – ISBN 2856203701

### Notes

* ↑ construït per Jean-Baptiste Alexandre Le Blond el 1707.
# Daina Gudzinevičiūtė

Daina Gudzinevičiūtė (Vilnius, 23 de desembre de 1965) és una tiradora esportiva lituana. A més de campiona olímpica (va guanyar la medalla d'or als Jocs Olímpics de Sydney el 2000), és presidenta del Comitè Nacional Olímpic de Lituània i membre del Comitè Olímpic Internacional.

## Resultats

| 1988 | Campionat d'Europa | Istambul, Turquia | 1 | Fossa | 186 |
| 1992 | Campionat d'Europa | Istambul, Turquia | 2 | Fossa doble | 93+25 |
| 1992 | Campionat d'Europa | Istambul, Turquia | 3 | Fossa | 180 |
| 1993 | Campionat mundial | Barcelona, Catalunya | 7 | Fossa doble | 103 |
| 1994 | Campionat mundial | Fagnano, Itàlia | 22 | Fossa doble | 93 |
| 1995 | Campionat mundial | Nicòsia, Xipre | 9 | Fossa doble | 102 |
| 1996 | Jocs Olímpics | Atlanta, Estats Units | 10 | Fossa doble | 101 |
| 1997 | Campionat mundial | Lima, Perú | 13 | Fossa | 56 |
| 1997 | Campionat mundial | Lima, Perú | 24 | Fossa doble | 88 |
| 1998 | Campionat mundial | Fagnano, Itàlia | 4 | Fossa | 112 |
| 1998 | Campionat mundial | Barcelona, Catalunya | 38 | Fossa doble | 60 |
| 1998 | Campionat mundial | Barcelona, Catalunya | 23 | Fossa doble | 95 |
| 1999 | Campionat mundial | Tampere, Finlàndia | 36 | Fossa | 59 |
| 1999 | Campionat mundial | Tampere, Finlàndia | 34 | Fossa doble | 85 |
| 2000 | Jocs Olímpics | Sydney, Austràlia | 1 | Fossa | 71+22 (OR) |
| 2001 | Campionat mundial | El Caire, Egipte | 9 | Fossa | 66 |
| 2001 | Campionat mundial | El Caire, Egipte | 21 | Fossa doble | 94 |
| 2002 | Campionat mundial | Lahti, Finlàndia | 2 | Fossa | 69+23 |
| 2002 | Pasaulio taurės finalas | Lonato del Garda, Itàlia | 8 | Fossa | 62 |
| 2003 | Campionat mundial | Nicòsia, Xipre | 14 | Fossa | 66 |
| 2004 | Jocs Olímpics | Atenes, Grècia | 14 | Fossa | 55 |
| 2005 | Campionat mundial | Lonato del Garda, Itàlia | 36 | Fossa | 62 |
| 2005 | Camionat d'Europa | Belgrad, Sèrbia i Montenegro | 2 | Fossa | 69+22 |
| 2006 | Campionat mundial | Zagreb, Croàcia | 52 | Fossa | 58 |
| 2007 | Campionat mundial | Nicòsia, Xipre | 6 | Fossa | 66+14 |
| 2006 | Campionat mundial | Zagreb, Croàcia | 14 | Fossa doble | 80 |
| 2008 | Joc Olímpics | Pequín, Xina | 5 | Fossa | 69+17 |
| 2009 | Campionat mundial | Maribor, Eslovènia | 15 | Fossa | 69 |
| 2009 | Pasaulio taurės etapas | Ciutat de San Marino, San Marino | 1 | Fossa | 68+20 |
| 2009 | Pasaulio taurės finalas | Pequín, Xina | 10 | Fossa | 50 |
| 2009 | Campionat d'Europa | Osijek, Croàcia | 2 | Fossa | 69+19 |
| 2011 | Campionat mundial | Belgrad, Sèrbia | 30 | Fossa | 68 |
| 2012 | Jocs Olímpics | Londres, Regne Unit | 14 | Fossa | 66 |
# Hsiao Mei-yu

    En aquest nom xinès, el cognom és Hsiao.
Hsiao Mei-yu (en xinès: 蕭美玉, Taichung, 7 de gener de 1985) és una ciclista de la República de la Xina. Combina la carretera amb el ciclisme en pista.

## Palmarès en pista

* 2007
** Campiona d'Àsia en 500 metres
* 2013
** Campiona d'Àsia en Òmnium

## Palmarès en ruta

* 2010
** Medalla d'or als Jocs Asiàtics en Ruta
* 2011
** Campiona d'Àsia en Ruta
* 2012
** Campiona d'Àsia en Ruta
** Vencedora d'una etapa a la Volta a El Salvador
* 2013
** Campiona d'Àsia en Ruta
** Vencedora d'una etapa a la The Princess Maha Chackri Sirindhorn's Cup
* 2014
** Campiona d'Àsia en Ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Håkan Lidman

Håkan Lidman (Göteborg, 31 de gener de 1915 - Estepona, 6 de juny de 2000) fou un atleta suec, especialista en les curses de tanques que va competir durant les dècades de 1930 i de 1940.
Va prendre part en els Jocs Olímpics d'Estiu de 1936, a Berlín, i 1948, a Londres. En ambdues edicions va disputar la prova dels 110 metres tanques del programa d'atletisme, que finalitzà en quarta i sisena posició respectivament. Guanyà dues medalles en la cursa dels 110 metres tanques al Campionat d'Europa d'atletisme, de plata el 1938 i d'or el 1946.
El 1940 va establir el rècord d'Europa dels 110 metres tanques amb un temps de 14.0", per la qual cosa fou guardonat amb la Svenska Dagbladets guldmedalj. A nivell nacional guanyà tretze campionats nacionals entre 1935 i 1948, tots excepte del de 1946 en els 110 metres tanques. Un cop retirat treballà de director de la Federació Sueca d'Atletisme.

## Millors marques

* 110 metres tanques. 14.0" (1940)

## Referències

* ↑ «Håkan Lidman Olympic Results». sports-reference.com. Arxivat de l'original el 3 de març 2012. [Consulta: 25 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Stora Grabbar». [Consulta: 25 abril 2020].
* ↑ «Track and Field Statistics». [Consulta: 25 abril 2020].
# Jocs Mediterranis de 1971

Els sisens Jocs Mediterranis es van celebrar a Esmirna (Turquia), del 6 al 17 d'octubre de 1971.
Hi participaren un total de 1.362 esportistes (1.235 homes i 127 dones) en representació de 14 estats mediterranis. Es disputaren un total de 137 competicions de 18 esports.

## Medaller

| Pos. | Estat | | | | Total |
| 1 | Itàlia | 51 | 38 | 29 | 118 |
| 2 | Iugoslàvia | 26 | 27 | 25 | 78 |
| 3 | Espanya | 18 | 24 | 25 | 67 |
| 4 | Turquia | 18 | 12 | 15 | 45 |
| 5 | Grècia | 8 | 8 | 24 | 40 |
| 6 | Egipte | 7 | 10 | 13 | 30 |
| 7 | França | 7 | 9 | 7 | 23 |
| 8 | Tunísia | 3 | 6 | 2 | 11 |
| 9 | Marroc | 0 | 2 | 6 | 8 |
| 10 | Síria | 0 | 2 | 5 | 7 |
| 11 | Algèria | 0 | 0 | 1 | 1 |
| 11 | Líbia | 0 | 0 | 1 | 1 |

## Referències

* ↑ «Jocs Mediterranis». enciclopedia.cat. [Consulta: 25 juny 2018].
# Jackie Fields

Jackie Fields (Chicago, 9 de febrer de 1908 - Los Angeles, 3 de juny de 1987) va ser un boxejador estatunidenc que va competir durant les dècades de 1920 i 1930. Es proclamà dues vegades campió del món del pes wèlter. El 1972 fou incorporat al United Savings-Helms Hall of Boxing Fame, el 1979 a l'International Jewish Sports Hall of Fame, el 1987 al World Boxing Hall of Fame i el 2004 a l'International Boxing Hall of Fame.
A nivell amateur Field va disputar 54 combats, guanyant en 51 d'ells. El 1924, amb tan sols 16 anys, va prendre part en els Jocs Olímpics de París, on guanyà la medalla d'or de la categoria del pes ploma, en vèncer en la final a Joseph Salas. En aquell moment fou el boxejador més jove en guanyar una medalla d'or.
Posteriorment passà al professionalisme, amb un balanç de 72 victòries, 9 derrotes i 2 combats nuls. El 1929 i 1932 guanyà el campionat del món del pes wèlter.

## Referències

* ↑ «Jackie Fields». International Boxing Hall of Fame. [Consulta: 28 maig 2012].
* 1 2 «Jackie Fields Inducted Into Helms Fame Hall». The Press-Courier, 27-06-1972 [Consulta: 17 gener 2011].
* 1 2 «Jackie Fields Olympic Results». sports-reference.com. Arxivat de l'original el 31 de gener 2012. [Consulta: 24 maig 2018].
* ↑ Jackie Fields a boxrec.com
* ↑ «Olympian Fields dies at 79». The Palm Beach Post, 20-06-1987 [Consulta: 29 març 2018].
# Jerry Brown

Edmund Gerald "Jerry" Brown, Jr (nascut el 7 d'abril de 1938) és un polític estatunidenc, i el 34è i 39è Governador de Califòrnia en primer mandat de 1975 a 1983 i des de gener de 2011. És el fill de Pat Brown, el 32è governador de Califòrnia (1959-1967).
Jerry Brown, té ascendència irlandesa a través del seu avi patern i ascendència alemanya a través de la seva àvia paterna. Es va graduar a la St. Ignatius High School el 1955 i va estudiar a la Universitat de Santa Clara. El 1956, va entrar al Noviciat del Sagrat Cor, un seminari dels jesuïtes, amb la intenció de convertir-se en sacerdot catòlic. No obstant això, Brown va deixar el seminari i va entrar a la Universitat de Califòrnia, Berkeley, on es va graduar amb un Batxillerat en Arts i Llengües Clàssiques el 1961. Brown va passar a la Facultat de Dret de Yale i es va graduar amb un doctorat en lleis el 1964.
Abans i després dels seus dos primers mandats com a governador, va ser triat per les oficines locals i el Partit Demòcrata. Brown ha exercit com a Procurador General de Califòrnia (2007-2011), alcalde d'Oakland (1999-2007), president del Partit Demòcrata de Califòrnia (1989-1991), secretari d'Estat de Califòrnia (1971-1975), i membre del Los Angeles Community College District, el Consell d'administració de la ciutat (1969-1971).
Fou triat com a governador en el seu tercer mandat no consecutius com a governador, el 2 de novembre de 2010, Brown era el Procurador General de Califòrnia, un càrrec electe. Brown va ser investit formalment com a governador el 3 de gener de 2011, el 28è aniversari del final del seu últim mandat. Durant el seu primer mandat (com a governador de Califòrnia), va ser el sisè governador més jove.
Després de la seva presa de possessió com a governador de Califòrnia el 2011, es va convertir en el governador de més edat en servir el càrrec, a l'edat de 73 anys, Brown és també el més veterà governador servint actualment als Estats Units.
Brown va presentar candidatures demòcrates a la presidència dels Estats Units el 1976, 1980 i 1992, i va ser el candidat demòcrata per al Senat dels Estats Units a Califòrnia el 1982, però no va tenir èxit en aquests intents.

## Referències

* ↑ «California Constitution, Article V, Section II». [Consulta: 10 gener 2011].
* ↑ Rarick 2006, pàg. 8, 30
* ↑ Cummings, Reddy, Stephen, Patrick (September 14, 2009). California after Arnold. Algora Publishing. p. 179.
* ↑ Cummings, Reddy, Stephen, Patrick (September 14, 2009). California after Arnold. Algora Publishing. p. 179. ISBN 978-0875867397
# Franz-Albert Schartau

Frans-Albert Vaksal Schartau (Kristianstad, Escània, 13 de juliol de 1877 - Kävlinge, Escània, 6 de juny de 1943) va ser un tirador suec que va competir a començaments del segle xx.
El 1908 va prendre part en els Jocs Olímpics de Londres, on disputà cinc proves del programa de tir. Guanyà la medalla de plata en la prova de carrabina per equips. En la competició de pistola lliure per equips fou cinquè, en carrabina, blanc cec fou novè i divuitè en pistola lliure. No finalitzà la competició de carrabina, blanc mòbil.
Quatre anys més tard, als Jocs d'Estocolm fou divuitè en la prova de pistola ràpida individual.

## Referències

* 1 2 «Frans-Albert Schartau Olympic Results». sports-reference.com. Arxivat de l'original el 20 d’octubre 2013. [Consulta: 5 maig 2016].
# Michael Gambrill

Michael John "Mike" Gambrill (Brighton, East Sussex, 25 d'agost de 1935 - Kingston upon Thames, 8 de gener de 2011) va ser un ciclista anglès, que va córrer durant els anys 50 del segle xx.
El 1956 va prendre part en els Jocs Olímpics de Melbourne, en què guanyà la medalla de bronze en la prova de persecució per equips, junt a Thomas Simpson, Donald Burgess i John Geddes.
El 1960 participà en els Jocs Olímpics de Roma, però aquesta vegada sense sort, quedant eliminat en la primera ronda de la mateixa prova.
El 1958 va disputar els Jocs de la Commonwealth.

## Referències

* 1 2 «Olympedia – Mike Gambrill». [Consulta: 31 gener 2022].
* ↑ «M.J. Gambrill | Commonwealth Games Federation» (en anglès). Arxivat de l'original el 2022-04-22. [Consulta: 31 gener 2022].
# Héctor Lucchetti

Héctor Lucchetti (castellà: Héctor Pablo Lucchetti) (La Plata, 9 de març de 1905 - Argentina, p. segle XX) va ser un tirador d'esgrima argentí que va competir durant les dècades de 1920 i 1930. Era germà del també tirador d'esgrima Luis Lucchetti.
El 1928 va prendre part en els Jocs Olímpics d'Amsterdam, on va guanyar la medalla de bronze en la prova de floret per equips del programa d'esgrima. El 1936 va disputar dues proves del programa d'esgrima als Jocs de Berlín. Fou setè en la prova de floret per equips, mentre en la prova d'espasa per equips quedà eliminat la segona ronda.

## Referències

* 1 2 3 «Héctor Lucchetti Olympic Results». sports-reference.com. Arxivat de l'original el 27 de juliol 2011. [Consulta: 30 setembre 2018].